《秋荷效李锦瑟 其三》
明代·凌义渠

强依初日暂低濛，半剪颓痕拓未工。翠碧捎残惊坠叶，蜻蜓贴久稳迎风。

閒搊江芷留鞋浅，醉倚唇丝亚影红。隔岸如闻枫露泻，湿萤差坐语丛丛。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。